NaiveNeuron/SloPal huggingface dataset:
Laurenčík, Milan, podpredseda NR SR (2022-02-08):
Poslednú faktickú poznámku má pán poslanec Ján Benčík, nech sa páči.
Susko, Boris, poslanec NR SR (2015-01-27):
Ďakujem pekne za slovo. Vážený pán predseda, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom ku všetkým trom návrhom. Všetky tri návrhy zákonov spĺňajú po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby: – tlač 1333 – Civilný sporový poriadok – prerokovali ústavnoprávny výbor a výbor pre ľudské práva a národnostné menšiny, ako gestorský výbor navrhol ústavnoprávny výbor s tým, aby výbory prerokovali návrh zákona do 23. apríla 2015 a gestorský výbor do 30. apríla 2015; – tlač 1334 – Civilný mimosporový poriadok – prerokovali ústavnoprávny výbor a výbor pre ľudské práva a národnostné menšiny, ako gestorský navrhol ústavnoprávny výbor s tým, aby výbory prerokovali návrh zákona do 23. apríla 2015 a gestorský výbor do 30. apríla 2015; – tlač 1335 – Správny súdny poriadok – prerokovali ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny; ako gestorský navrhol ústavnoprávny výbor s tým, aby výbory prerokovali návrh zákona do 23. apríla 2015 a gestorský výbor do 30. apríla 2015. Zo znenia všetkých troch návrhov je zrejmý účel navrhovanej úpravy. K tomu účelu podrobnejšie by som povedal potom v rozprave. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že prerokuje v druhom čítaní návrhy pod tlačou 1333, 1334, ako aj 1335. Odporúčam zároveň návrhy prideliť výborom vrátane určenia gestorského výboru a lehoty na prerokovanie vo výboroch v zmysle uvedených rozhodnutí predsedu Národnej rady. Pán predseda, skončil som. Prosím, otvorte všeobecnú rozpravu a zároveň sa hlásim do rozpravy ako spravodajca ako prvý.
Sabo, Michal, poslanec NR SR (2024-01-24):
Áno. Kolegyňa Bittó Cigániková podčiarkla vo svojom vystúpení, že vďaka – pomlčka – kvôli, vyberte si alebo nehodiace sa škrtnite, kvôli alebo vďaka tejto novele, keby prešla, tak ako bola predložená tomuto parlamentu na prerokovanie, môžu byť prerokované, premlčané, pardon, premlčané niektoré prípady. Dovolím si povedať, že niektoré konkrétne prípady, pretože, zdá sa, že autorský kolektív to šil alebo písal priamo na konkrétne potreby konkrétnych ľudí. Tak si len pripomeňme, že podľa dozorujúcich prokurátorov budú kvôli zníženiu trestných sadzieb, čo má automaticky dopad aj na skrátenie premlčacích dôb, zastavené trestné stíhania obvinených a obžalovaných z dôvodu uplynutia premlčacej doby vo viacerých exponovaných kauzách. Je tam napríklad kauza Gorila, ktorá môže byť premlčaná, tam sú stíhaní Haščák, Malchárek, Bubeníková. Premlčaná tiež môže byť emisná kauza s takmer 50-miliónovou škodou z 2008., kedy vládol aj SMER – SD, vládla aj SNS. Premlčaná môže byť kauza Mýtnik 3, kde je obžalovaný Miroslav Výboh pre trestný čin prijímania úplatku, to je ďalšia kauza s takmer 50-miliónovou škodou. Táto sa datuje do rokov 2013 – 2014, kedy firma Michala Sobu... Suchobu pracovala okrem iných aj na projekte virtuálnej registračnej pokladnice a firma Alexis podľa obžaloby profitovala z účelovo utajených zákaziek na informačné systémy pre Finančnú správu. Skrátka, aby sme si pripomenuli, to je ten príbeh, v ktorom účinkuje v hlavnej úlohe 150-tisíc v škatuli od šampanského, vo vedľajších úlohách, samozrejme, je aj štátny tajomník ministerstva financií, dnes prezidentský kandidát Peter Pellegrini, v tomto príbehu ale aj účinkuje legendárny, priam nezabudnuteľný výrok „Pelle ďakuje,“ čiže áno, Pelle poďakuje za pokoj, ak bude tento prípad premlčaný, a ja ďakujem Janke Bittó Cigánikovej, že poukázala práve aj na tento rozmer tohto skráteného legislatívneho konania. Vďaka.
Martvoň, Anton, poslanec NR SR (2015-09-25):
Ďakujem pekne. Pán poslanec Hrušovský, v podstate myslím si, že to odznela zaujímavá myšlienka z pohľadu rozpustenia parlamentu, určite môžme o tejto myšlienke na ústavnoprávnom výbore diskutovať. Asi by to bolo zaujímavé, že by minulý parlament bol rozpustený viackrát kvôli tomu, že sa nedokázal nikto zhodnúť na generálnom prokurátorovi. Ale chcem teraz konštruktívne. Vo vzťahu v podstate k tomu, čo ste povedali, že nie je dobré, keď sa predlžuje funkčné obdobie teda alebo zastavenie úradu až do zvolenia nového šéfa toho úradu alebo nového generálneho prokurátora. Ja si nemyslím, že ide o niečo neštandardné. Práve takýto inštitút v našom právnom systéme máme pri šéfovi NKÚ, samozrejme, ide o právnu úpravu, pri ktorej nikto nepredpokladal, že sa politici nebudú vedieť dohodnúť na novom šéfovi NKÚ. Ale takúto právnu úpravu máme napríklad aj v rámci samosprávy a je to dobrá právna úprava, že starosta alebo primátor mesta je na čele mesta a vedie zastupiteľstvo až do zloženia sľubu nového starostu alebo primátora. Dokonca takúto právnu úpravu máme aj tu v Národnej rade, kde predseda Národnej rady vedie Národnú radu až do zvolenia nového predsedu. A predseda Národnej rady, dovolím si povedať, je vyššia funkcia ako generálny prokurátor, alebo to je môj osobný názor, i keď povedzme z pohľadu sily to až tak nemusí byť, ale jednoducho už takýto inštitút tu máme. A myslím si, že nikto doteraz nespochybňoval to, čo je dlhodobo využívané a právne umožnené, že predseda parlamentu vedie schôdzu až do zvolenia nového predsedu. A to isté myslím si, že by malo byť aj pri Generálnej prokuratúre ako pri štátnom orgáne. Nehovoriac o tom, že tak ako štátny tajomník nemôže prísť odôvodňovať zákon tu do pléna, tak nemyslím si, že je vhodné, aby potom námestník, keď nie je zvolený alebo vymenovaný generálny prokurátor, chodil odôvodňovať správu tu do pléna. Čiže ja osobne túto úpravu vítam, a to, že niekedy sú nezodpovední politici a nevedia sa dohodnúť... (Prerušenie vystúpenia časomerom.)
T. Cabaj, podpredseda NR SR: (2009-09-11):
Otváram všeobecnú rozpravu. Konštatujem, že písomne sa do rozpravy neprihlásil nikto. Panie poslankyne, páni poslanci, teraz je priestor sa prihlásiť, kto má záujem, do rozpravy ústne. Končím možnosť prihlásiť sa do rozpravy. Ako jediný sa do rozpravy prihlásil pán poslanec Alexander Slafkovský. Pán poslanec, stíhate to za 2 minúty, o 11.00 hodine je hlasovanie? Takže, nech sa páči, máte priestor.
Grendel, Gábor, podpredseda NR SR (2021-11-24):
Pani poslankyňa Ľubica Laššáková.
Danko, Andrej, predseda NR SR (2016-06-16):
Ďakujem, pani poslankyňa. Na vystúpenie pani poslankyne sú štyri faktické poznámky. Uzatváram možnosť prihlásiť sa s faktickými poznámkami. A poprosím pani poslankyňu Janku Vaľovú o slovo.
A. Belousovová, podpredsedníčka NR SR: (2007-06-22):
(Prestávka.) (Po prestávke.)
Blanár, Juraj, podpredseda NR SR (2021-10-06):
Pán poslanec Tomáš Taraba s faktickou poznámkou.
Sulík, Richard, predseda NR SR (2010-10-14):
Ďakujem. Na faktické poznámky reaguje pán Ondruš, nech sa páči.
Pellegrini, Peter, predseda NR SR (2015-11-13):
Ďakujem pekne. Otváram rozpravu. Konštatujem, že som nedostal žiadnu písomnú prihlášku. Dávam možnosť prihlásiť sa do rozpravy ústne. Evidujem len pána spravodajcu. Končím možnosť... Nemusíte, vy ako spravodajca máte právo kedykoľvek. Uzatváram možnosť prihlásiť sa do rozpravy. Ako jediný požiadal o slovo pán spravodajca.
J. Brocka, poslanec: (2009-03-10):
No a (povedané so smiechom) ste povedali, že som sa, že „vy ste sa zháčil“. Pani kolegyňa, správne by to malo byť asi, že „vy ste sa zháčili“, lebo môj kolega Fronc by vás opravil, ale nesedí tu, tak to robím ja. Nezháčil som sa, pani kolegyňa Vaľová. Názor Národnej banky Slovenska, dokonca ministerstva práce, sociálnych vecí a rodiny, pani ministerka Tomanová má iný názor, ako schválila vláda a poslala do Národnej rady. Predstava Národnej banky Slovenska v úprave poplatkov je iná! Aj ministerstva sociálnych vecí! Čiže o tom by sme mohli hovoriť, predpokladám, že to poviete, pani ministerka, v záverečnom slove, keď nechce v rozprave vystupovať. No a keď vám vadia tie odmeny, prosím, veď to aj mne vadí, ale vás poprosím, urobte to, kde to máte v rukách. Napríklad Fond národného majetku, tí vaši tam si dávali mimoriadne odmeny, veľké a v čase, keď je hospodárska kríza, keď ľudia prichádzajú o prácu, o výplaty. Tam... (Prerušenie vystúpenia časomierou.)
Pellegrini, Peter, predseda NR SR (2015-11-12):
Prezentujme sa a hlasujeme o bodoch 1, 3 a 14 z pozmeňujúceho návrhu pani poslankyne Mezenskej. (Hlasovanie.) Prítomných 134 poslancov, za hlasovalo 43, proti bolo 64, zdržalo sa 27. Tieto body sme neschválili.
Danko, Andrej, podpredseda NR SR (2023-11-22):
S reakciou poslanec Hlina.
M. Kondrót, poslanec: (2003-10-22):
Konštatujem, že uvedený návrh zákona spĺňa z formálnoprávnej stránky všetky náležitosti v uvedených paragrafoch zákona Národnej rady č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a právom Európskej únie, z ktorej vyplýva, že problematika je upravená v práve Európskych spoločenstiev aj v práve Európskej únie. Návrh zákona patrí medzi prioritné oblasti aproximácie práva uvedené v čl. 70 Európskej dohody o pridružení. Z hľadiska Národného programu na prijatie acquis communautaire 2001 návrh zákona patrí medzi prioritné oblasti aproximácie práva a patrí medzi priority podľa Partnerstva pre vstup a takisto patrí aj medzi priority Bielej knihy. Problematika je  obsiahnutá v skríningovej kapitole č. 9. Návrh zákona bol vypracovaný na základe Plánu legislatívnych úloh vlády a je úlohou zahrnutou do Plánu legislatívnych úloh vlády na rok 2003. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. a), b), c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 3. októbra 2003 č. 417 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: ústavnoprávny výbor, Výbor Národnej rady pre hospodárstvo, privatizáciu a podnikanie, výbor pre pôdohospodárstvo a Výbor Národnej rady pre životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v lehote do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte, prosím, všeobecnú rozpravu.
Hort, Milan, podpredseda NR SR (2010-11-04):
Pán poslanec Gábor Gál s faktickou poznámkou, nech sa páči.
Grendel, Gábor, podpredseda NR SR (2021-05-04):
Vyhlasujem rozpravu za skončenú. Pán navrhovateľ už asi nebude chcieť zaujať stanovisko. Pán spravodajca? Takisto nie. Prerušujem rokovanie o tomto bode programu. Nasleduje teraz prvé čítanie o vládnom návrhu zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a ktorým sa menia a dopĺňajú niektoré zákony. Vládny návrh zákona má parlamentnú tlač 497. Návrh na jeho pridelenie na prerokovanie výborom je v rozhodnutí č. 515. Prosím pána podpredsedu vlády Slovenskej republiky Štefana Holého, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a ktorým sa menia a dopĺňajú niektoré zákony , tlač 497.)
J. Paška, poslanec: (2009-02-03):
Pán prezident nás upozornil, že zákon, ktorý bol prijatý na poslednej schôdzi, je v rozpore s ústavou, konkrétne uviedol ustanovenie čl. 1 ods. 1 ústavy. Rovnako je v rozpore so zákonom o štátnom jazyku, v rozpore s § 3 ods. 3 písm. d) tohto zákona, a že je v rozpore s § 18 ods. 1 až 3 zákona o geodézii a kartografii. Napriek tomu tu zaznievajú názory aj z koaličných, aj z opozičných strán, že by sme tento zákon snáď mali nejakým spôsobom schváliť a prelomiť prezidentské veto. Viete, na začiatku tejto schôdze pán predseda Národnej rady hovoril o morálke. Ja by som pred tú morálku ešte položil mandát, pretože pán kolega, pán poslanec Slabý, predseda výboru, sa zmienil o vašich volebných programoch. Martin Fronc, pán minister školstva, aký mandát má KDH na to, aby zaviedlo dvojjazyčnosť pri používaní geografických názvov na Slovensku a predradilo maďarské názvy pred názvy slovenské? Išli ste do volieb s tým, že bude takéto právne úpravy robiť Kresťanskodemokratické hnutie? Takisto by som sa opýtal kolegov z SDKÚ, či šli do volieb s informáciou pre voličov, že chcú meniť a zavádzať dvojjazyčnosť na Slovensku a predradzovať maďarské názvy pred názvy slovenské. A taká otázka znie, samozrejme, ku všetkým poslancom, ktorí prešli voľbami, či majú morálku sa teraz pozrieť do očí ich voličom, ktorí verili ich programu, že budú podporovať národno-štátne záujmy dnes a miesto podpory národno-štátnych záujmov idú zavádzať dvojjazyčné názvy na Slovensku. Takže ak chceme tento problém riešiť zákonnou cestou, analýza je spravená, urobil ju pán prezident a stačí ju iba rešpektovať. Ak chceme kupčiť so svedomím národa a chceme obchádzať vlastné politické programy, ak sa nehanbíme za stratu morálneho kreditu, potom sa dá kupčiť. Ale potom to už nie je o záujmoch štátu, záujmoch národa, ale je o kupčení, o ktorom my snáď možno niečo vieme, možno sa iba domnievame, ale v každom prípade toto kupčenie má dôsledky pre našich občanov a bude mať aj pre budúcnosť Slovenska. Ďakujem za pozornosť. (Potlesk.)
Hirman, Karel, minister hospodárstva SR (2022-09-22):
Príjemné popoludnie. Vážený pán poslanec, rezort diplomacie sa v spolupráci s Centrom pre medzinárodnoprávnu ochranu detí a mládeže (CIPC) uvedenému prípadu dlhodobo venuje a poskytuje v rámci svojich kompetencií plnú súčinnosť matke maloletej. Podľa našich informácií matka maloletej Eleny postupuje v súlade s odporúčaniami Centra pre medzinárodnoprávnu ochranu detí a mládeže a ministerstva zahraničných vecí a európskych záležitostí, pričom podala návrh na výkon rozhodnutia v súlade s čl. 55 zmluvy o právnej pomoci a právnych vzťahoch v občianskych, rodinných a trestných veciach. Súd pripraví v zmysle zmluvy dožiadanie na príslušný ruský súd. Po jeho obdržaní rezort diplomacie doručí žiadosť o vykonanie právnej pomoci ruskej strane. V súvislosti s informáciou obdržanou z Centra pre medzinárodnoprávnu ochranu detí a mládeže dňa 24. 8., teda augusta, 2022 podľa ktorej príslušné ústredné orgány Ruskej federácie neposkytujú v danom prípade riadnu súčinnosť v požadovanom rozsahu, Ministerstvo zahraničných vecí a európskych záležitostí Slovenskej republiky dňa 25. augusta 2022 verbálnou nótou vyjadrilo nespokojnosť s mierou poskytovanej súčinnosti a požiadalo ruskú stranu o vykonanie nápravy. Nóta bola doručená na Veľvyslanectvo Ruskej federácie dňa 26. 8., teda augusta, 2022. Ruská strana zatiaľ na nótu neodpovedala.
P. Paška, poslanec: (2003-09-23):
Z. Martináková, podpredsedníčka NR SR: Otváram možnosť v tejto chvíli hlásiť sa ďalej do rozpravy ústne. Nech sa páči, dámy a páni, kto má záujem, prihláste sa ústne do rozpravy. Uzatváram možnosť hlásiť sa ústne do rozpravy. Ja by som navrhovala, aby sme v tejto chvíli prerušili schôdzu, ak pán poslanec Burian nemá veľmi krátky návrh. (Hlasy v sále.) Ja by som v tejto chvíli radšej prerušila rokovanie do zajtra do 9.00 hodiny a začneme ráno o 9.00 hodine pokračovaním v rozprave a potom ďalej prerokúvaním tohto návrhu zákona, aby som vás nemusela zastaviť v polovici, keď budete podávať návrh. Dámy a páni, dovidenia do zajtra o 9.00 hodine. (Prerušenie rokovania o 18.53 hodine.)
Pročko, Jozef, poslanec NR SR (2023-11-28):
Ďakujem veľmi pekne. Viete, čo urobil Šutaj Eštok? Stal sa ministrom vnútra. Najhoršie, čo mohol urobiť. To je čistá katastrofa. Tibor Gašpar, minulý týždeň, budem vykať, my sa poznáme, to je môj konškolák, chodil o tri roky vyššie na FTVŠ, a keď tu Blaha rozprával o tom a o mne, dehonestoval moje vzdelanie, tak som sa Blahu spýtal vtedy, že Gašpar môže byť policajný prezident a ja tu nemôžem byť, takže keď budeš s Blahom, tak mu jednu strel, ale takú poriadnu. Veď Fico povedal, že kto bude robiť SMER-u zle, tak budete ho fackať. No a vrátim sa k tomu, čo si predviedol, Tibor Gašpar. Tibor Gašpar, vieš, čo je whataboutizmus, ačohentizmus? Whataboutizmus je typ argumentačného klamu, ktorý je založený na odvedení pozornosti k nesúvisiacim problémom či skutočnostiam. Ty si tu naozaj rozprával to, čo minulý týždeň, stále to opakuješ dookola. Ja som hlboko presvedčený, že vystúpiš ešte asi dvakrát s tým istým, aby si tamto, som super, že teraz ma začal počúvať, už sa nebaví tam Šutino. Takže to, čo si predviedol, je naozaj ačohentizmus. Áno, Šutaj Eštok je obvinený, ale tí čurillovci ako nadávali a akí boli zlí. Ale tu sa nejedná o čurilcov... čurillovcov. (Povedané so smiechom.) Skús rozprávať Šutinovi. Skús povedať, prečo chránených oznamovateľov. Veď čurillovci sú obvinení. Prečo tých chránených oznamovateľov, prečo ich prepustil? Prečo porušil zákon? Kvôli tomuto ho odvolávame. A tie nahrávky? Povedal si, že si to získal zákonným spôsobom. Prosím, akým zákonným spôsobom? Ako Fico získal daňové veci zákonným spôsobom? Teraz ste pri moci, tak zákonným spôsobom (rečník prstami rúk naznačil úvodzovky) budete získavať veci. (Potlesk.)
Laššáková, Jana, podpredsedníčka NR SR (2012-08-02):
Pán poslanec Viskupič, procedurálny návrh? Nech sa páči.
Bugár, Béla, podpredseda NR SR (2018-09-11):
Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.
Hrnčiar, Andrej, podpredseda NR SR (2018-05-25):
Reakcia na faktické, pán poslanec.
Pellegrini, Peter, predseda NR SR (2014-12-09):
Prezentujme sa a hlasujme. (Hlasovanie.) Prítomných 135 poslancov, za bolo 40, proti 1, zdržalo sa 92, nehlasovali 2. Návrh sme neschválili. Poprosím pána poslanca Radošovského, aby uviedol hlasovanie k návrhu poslanca Beblavého na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti, tlač 1251. (Hlasovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1251.)
Bugár, Béla, podpredseda NR SR (2010-12-10):
Ďakujem, pán minister. Dávam slovom spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Petrovi Osuskému. Pán spravodajca, nech sa páči, máte slovo.
Sulík, Richard, predseda NR SR (2011-06-02):
Prosím, hlasujme teraz o návrhu pani poslankyne Vittekovej nepokračovať v návrhu tohto zákona. (Hlasovanie.) Prítomných 146 poslancov, hlasovalo 70 za, 75 proti, 1 sa zdržal. Návrh pani poslankyne Vittekovej sme neschválili.
Potocký, Milan, poslanec NR SR (2021-06-16):
Ďakujem za slovo. No, pán poslanec Peter Pollák, úplne to vystihol, keby ste nepovedali, že ste z hnutia REPUBLIKA, normálne ste vyzeral ako poslanec SMER-u. Úplne ich vyjadrovaných, rétorika. Ale dotknem sa toho, že posledných 12 rokov sme tu mali systém, kedy sa kauzy zametali pod koberec, prípady sa nevyšetrovali, štátne orgány, ktoré mali tieto veci vyšetrovať, to zametali pod koberec, kryli veľké ryby a teraz dochádza k očistu, k očiste polície. Každý je rovný pred zákonom, preto sú zatýkané veľké ryby. Ľudia, ktorí mali doteraz krytie. A, pán Suja, vám to zjavne vadí. Vy ste tu normálne vystupoval ako obhajca oligarchov. Človek, ktorého tu má nasadený, nasadený mafia a organizovaný zločin. Veď teraz polícia koná. Vám to vadí? Vám to zjavne prekáža, pán Suja. A úplne tu vynášate rozsudky, ako keby ste, ani si nepočkáte na vyjadrenie úradu inšpekčnej polície. Správa SIS je len správa. Nie sú to ešte dôkazy. Úrad inšpekčnej služby preverí tieto veci a potom sa môžme o tom baviť. Ďakujem pekne. (Potlesk.)
Heger, Eduard, predseda vlády SR (2022-12-01):
Ďakujem pekne. Pán poslanec, poznáte ten môj výrok, samospráva a štát sú ako jedny pľúca, musia dýchať spolu. V tomto je úplne kľúčová spolupráca. Som rád, že aj pri pomoci v energetickej kríze sa samosprávy postavili za vládu a vyzvali vás, poslancov v parlamente, aby ste podporili rozpočet, pretože práve tam je pre nich pripravená aj pomoc s energetickou krízou. Ako dobre viete, presne ten istý model, ktorý je pripravený pre podnikateľské prostredie, je pripravený aj pre samosprávy, čiže zastropovanie cien elektriny na úrovni 199 eur za MWh a plynu 99 eur za MWh, všetko nad 80 % z toho, čo je nad, preplatí štát aj samosprávam. Takže toto máme dohodnuté. A preto dovoľte mi, aby som aj z tohto miesta vyzval celé plénum, vás, dámy a páni, dámy poslankyne a páni poslanci, aby ste podporili svojím hlasovaním štátny rozpočet, pretože je to rozpočet pomoci ľuďom a zamestnávateľom, dá sa povedať celej ekonomike, takto sme ho nakoncipovali. Tento rozpočet je naozaj výnimočný. Ospravedlňujem sa, že tam neuvidíte politické priority, ktoré sme z neho zámerne dali preč, aby to bol rozpočet pomoci, aby ste ho mohli podporiť naprieč celým spektrom. Myslím si, že raz za 30 rokov je unikátne a je to namieste, ak sa parlament zjednotí a podporí rozpočet. Tentokrát to nie je rozpočet vlády, tentokrát je to naozaj rozpočet Slovenska a pomoci Slovensku. Takže budem veľmi rád, ak tento rozpočet podporíte, ale nejde o to, aby som bol ja rád, ale ide o to, že vás k tomu vyzývajú naozaj všetky subjekty, nakoniec aj pani prezidentka, tak verím, že sa zjednotíme pri hlasovaní o rozpočte a prejde v tomto pléne a budeme môcť všetku túto pomoc, ktorá je enormná a historicky najväčšia, dodať spoločne občanom Slovenskej republiky. Ďakujem pekne.
Glváč, Martin, podpredseda NR SR (2016-11-24):
Pán minister, nechcete reagovať? Nie. Ďalším do rozpravy je prihlásený pán poslanec Vašečka, nie je prítomný v sále, stráca poradie. Vystúpi pani poslankyňa Jurinová, nech sa páči.
Maďarič, Marek, poslanec NR SR (2011-09-07):
Ďakujem za slovo, pán podpredseda. Vážené panie poslankyne, vážení páni poslanci, vážený pán Krajcer, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o vládnom návrhu zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov a ktorým sa menia niektoré zákony. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a o súlade návrhu zákona s Ústavou Slovenskej republiky, medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti zákona s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 19. augusta 2011 č. 488 a podľa § 71 rokovacieho poriadku navrhujem, aby návrh zákona prerokovali ústavnoprávny výbor, výbor pre financie a rozpočet a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby predmetný návrh zákona prerokovali výbory do 30 dní a gestorský výbor do 32 dní. Vážený pán podpredseda, ďakujem, skončil som, prosím, otvorte rozpravu.
Blaha, Ľuboš, poslanec NR SR (2012-04-04):
Takisto nepodarilo sa nám stretnúť. Takže zvolávam členov výboru pre európske záležitosti ihneď do miestnosti č. 149. Ďakujem.
Kollár, Miroslav, poslanec NR SR (2021-09-17):
Ďakujem. Ja tu dneska už druhýkrát budem ďakovať predkladateľom, ďakujem predkladateľom tejto deklarácie, rád ju podporím. Myslím si, že v tej atmosfére, v ktorej sa slovenská spoločnosť nachádza, je dôležité vyslať takýto signál, ale nesúhlasím s tým, čo povedal Andrej. Rozumiem tomu, prečo to hovoríš, rozumiem tomu, že vládna koalícia, v ktorej som aj ja začínal, je viac konzervatívna, a napriek tomu, že považujem za dôležité vyslať aspoň takýto signál do vnútra spoločnosti a najmä voči ľuďom, voči ktorým sa naozaj značná časť nás ako politických elít správa hulvátsky a neslušne, my sme stále najvyšší zákonodarný zbor. Žijeme v 21. storočí, no a preto verím, že začneme robiť to, čo máme, a aj prijímaním zmysluplnej legislatívy vyjadríme svoj vzťah k menšinám a k tomu, aby jednoducho príslušníci akejkoľvek menšiny mali rovnaké právo a rovnakú možnosť mať takú kvalitu života ako príslušníci majority a že nezostaneme iba v deklaratórnej rovine. Ale, samozrejme, túto deklaráciu rád podporím. Ďakujem.
V. Veteška, podpredseda NR SR: (2003-12-03):
Nech sa páči, pán poslanec.
Ďuriš Nicholsonová, Lucia, podpredsedníčka NR SR (2019-03-29):
Teraz dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, pani poslankyni Elene Červeňákovej, aby predniesla spravodajskú informáciu.
Kolesík, Andrej, poslanec NR SR (2011-07-08):
Pán predseda, prihlásil som sa do rozpravy.
Pellegrini, Peter, predseda NR SR (2024-02-15):
Aký to bude mať potom význam, kým niekedy o štvrtej zas prídete na rad s troma minútami, potom...
Pellegrini, Peter, predseda NR SR (2015-12-08):
Poprosím procedurálny návrh a potom povedzte to zdôvodnenie.
Vlčan, Samuel, dočasne poverený minister pôdohospodárstva a rozvoja vidieka SR (2023-02-09):
Ďakujem za slovo, pán predsedajúci. Vážené panie poslankyne, vážení páni poslanci, vzhľadom k tomu, že mi bola otázka položená štyrikrát, budem odpovedať naraz na všetky otázky. Ako určite viete, útvar kontroly je na každom ministerstve, nielen na ministerstve pôdohospodárstva a rozvoja vidieka. Realizuje kontrolu v zmysle zákonných kompetencií. Kontrola bola realizovaná pri poskytovaní podpory chovateľom ošípaných prostredníctvom tzv. tretieho piliera a bola zameraná na tie skutočnosti, ktoré boli medializované. Zároveň musím povedať, že prebehla aj kontrola Úradu vlády a nezistila žiadne procesné pochybenia. Aby ste tomu lepšie rozumeli, kontrola nezistila žiaden zásah do žiadateľmi vkladaných údajov, žiaden zásah do pevne nastavených spôsobov výpočtu podpory a žiaden zásah do databázy úspešných žiadateľov. Kontrola ďalej preverovala, či a v akom rozsahu boli stavovské organizácie informované o prebiehajúcej podpore, a súčasťou zápisu je kompletná dokumentácia, ktorá tieto tvrdenia podporuje. Rozsah a účel kontroly Najvyššieho kontrolného úradu bol zameraný na úplne inú kontrolu, a preto verím, že aj sám uznáte, že tieto dve kontroly nie je možné porovnávať, spájať alebo paušalizovať. Čo sa týka kontroly, ktorá bola vykonaná zo strany Najvyššieho kontrolného úradu, a vy aj kladiete, myslím, že otázku číslo 24 ku kontrole Najvyššieho kontrolného úradu, tá sa týkala samotného vyplácania podpôr v rámci tzv. tretieho piliera. Treba vysvetliť, ako tento tretí pilier vznikol a pokiaľ to nestihnem v tomto časovom limite, tak potom využijem odpoveď v tej druhej otázke. Ten vznikol tak, že sa začali presúvať peniaze ešte za pána ministra Jahnátka z druhého do prvého piliera, čo spôsobovalo veľké problémy a doteraz na to trpí celé poľnohospodárstvo, že ako povedal sám predseda SPPK, že sa rozdávali tabletky na spanie, že sa do neprodukcie dávali peniaze, namiesto aby sa podporoval ten druhý zásluhový pilier a tým, že sa znížil stav zdrojov v druhom pilieri, ostali zdroje zo spolufinancovania v štátnom rozpočte, ktoré sa potom vyplácali ako tzv. tretí pilier cez NPPC, ktoré nebolo výplatným miestom, čo som ja zmenil, a vyplácali to na základe neexistujúcich schém štátnej pomoci notifikovaných v Bruseli, ktorý som ja po nástupe na ministerskú stoličku dal vypracovať. A dnes NPPC, keď bude, aj v súčasnosti vypláca prvý kvartál podpory, tak len na základe toho, že je výplatným miestom v súlade jednoducho so závermi NKÚ, na základe Bruselom notifikovaných a schválených schém štátnej pomoci a sú tam aj systémy kontroly, ktoré sú realizované tak, čo sa týka povedzme princípu štyroch očí v samotnom NPPC, to je pre nezainteresovaných Národné poľnohospodárske a potravinárske centrum, tak je tam aj inštitucionalizovaná kontrola zo strany ministerstva, práve odboru kontroly. Ďakujem, skončil som.
Číž, Miroslav, poslanec NR SR (2017-12-05):
Ďakujem pekne. No, pán kolega o tom hovoril, sledujeme dennodenne ako hekeri napadnú dokonca takéto systémy v tajných službách v Spojených štátoch, v NSA napríklad, Facebook je napadnutý dneska, pani kolegyňa, plus ešte ten drobný problém tých obstarávaní, kde jednoducho musíte obstarať zo strany ten systém, aj keď zadáte základné parametre. A ja si vás vážim a rešpektujem to v tom vašom prejave, škandál ste použili tuším 4-krát a podobne, pričom naozaj zavádzanie takýchto veľkých systémov je mimoriadne náročné. To takáto kritika k čomu pomáha? Za to má minister odstúpiť? Počúvam posledné tri vystúpenia vrátane toho vášho. Jedna kolegyňa na nás kričí, že máme reagovať na ňu, neviem ako vzhľadom na možnosti parlamentnej diskusie, ďalší kolega Marosz tu rozpráva o údajoch vo väzbe na rozsah byrokracie a povedzmeže rozsah toho, do akej miery náklady na verejnú službu v tom našom štáte možno porovnávať s inými krajinami, a keďže uvádza čísla, ktoré, ja hovorím, že sú hlboko nepresné, ale zato práve, že teda existujú, tak má minister odstúpiť. To odstúpi aj Marosz, odstúpite aj vy, kto urobí lepšie? Viete, pani kolegyňa, a najhoršie na tom je, že najväčší škandál pri zavádzaní čohosi, čo sa dotýka elektronických služieb, bol práve onen finančný úrad, ak si pamätáte, za vás. Pán Mikloš, kde ste boli súčasťou vlády, pán Mikloš spôsobil, že prestal fungovať a došlo k miliardovým škodám. Jak môžte takto necítiť tie hodnoty, takúto vec, ktorá potrebuje pokojnú, vecnú a zmysluplnú diskusiu. Toto je len bezuzdná konfrontácia a to asi akože plníme úlohy, že vy teda máte všetko kritizovať. A pevne verím, že vy mi rozumiete, keď hovorím, že očakávame zmysluplné veci a postaviť ich tak, ako ich treba postaviť. Ako vecné, korektné hľadanie pravdy a hľadanie východísk.
M. Hort, podpredseda NR SR: (2007-10-16):
S faktickými  poznámkami na jeho vystúpenie sa prihlásili pán poslanec Štefan Zelník, pani poslankyňa Lucia Žitňanská, pani poslankyňa Magdaléna Vášáryová, pani poslankyňa Mária Sabolová, pani poslankyňa Beata Sániová, pán poslanec Peter Markovič. Končím možnosť prihlásenia sa s faktickou poznámkou. Samozrejme, reagovať bude môcť potom pán poslanec Novotný. Nech sa páči, pán poslanec Zelník, je tu priestor pre vašu faktickú poznámku.
Sulík, Richard, poslanec NR SR (2012-06-29):
Ďakujem. No vidím, že Fero Šebej dvihol hodenú rukavicu, lebo je hneď po mne na rade s faktickou poznámkou. A až teda by som mohol iba jednu otázku, lebo toľko príkladov bolo uvedených – Napoleon, Hitler a Mussolini. Tak čo tak príklad Švajčiarsko? A moja otázka znie: Prečo to vo Švajčiarsku, to referendum, funguje? Sú tam o toľko chytrejší tí ľudia alebo majú o toľko lepšie pravidlá? Možno, že by to stálo za odpoveď priamo od Fera Šebeja. Ďakujem pekne.
Hrnčiar, Andrej, podpredseda NR SR (2017-04-07):
Poslankyňa Blahová.
Lehotský, Tomáš, poslanec NR SR (2020-11-05):
Vážený pán predsedajúci, v rozprave nevystúpil žiadny poslanec, teda nebol podaný ani žiadny pozmeňovací návrh. Pán predsedajúci, budeme teda hlasovať o bodoch spoločnej správy č. 1 až 5 spoločne s návrhom gestorského výboru schváliť.
Jurinová, Erika, podpredsedníčka NR SR (2014-11-10):
Ďakujeme, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Poliačik.
Fecko, Martin, poslanec NR SR (2017-03-30):
Ďakujem pekne. Pani poslankyne, páni poslanci, dovoľte, aby som vás pozval na dnešnú, dnešný seminár a diskusné fórum na tému Vodná politika na Slovensku, ktoré sa bude konať od 13.00 do 16.00 hod. v kinosále Národnej rady. Ste všetci vítaní. Ďakujem pekne.
Grendel, Gábor, podpredseda NR SR (2021-10-27):
Nie je vás dostatočne počuť, kolegovia, teraz. Tak buď hovorte, prosím, hlasnejšie, alebo keď máte iné debaty, tak ich veďte mimo sály. Pán poslanec Beluský, s faktickou poznámkou.
Poliačik, Martin, poslanec NR SR (2019-04-02):
Mám procedurálny návrh, aby sa hlasovalo aj rokovalo v pôvodnom znení a v pôvodnom termíne. Nie je možné, aby strana SNS tu urobila chybu, bola na ňu upozornená. My sme pred mesiacom povedali, že presne toto sa stane. Ak chcete priznať svoju chybu, tak zahlasujte za náš zákon, zahlasujte za to, že ste spravili blbosť, zdvihli ceny potravín a normálne to odhlasujte a môžme to mať zo stola. Nie, že poriadne podaný zákon presuniete na iný termín a budete sa tu hrať s celým parlamentom. To sa nikdy nestalo, aby proti vôli predkladateľa sa posúval zákon tam, kde nepatrí. Čo to má znamenať? Čo je toto za politická kultúra, prosím vás, pán Danko? Čo to má byť? Takto sa správa iba obyčajný chrapúň! (Reakcie z pléna.)
Žiga, Peter, podpredseda NR SR (2024-01-19):
Pán poslanec Prostredník.
Osuský, Peter, poslanec NR SR (2020-07-10):
Ďakujem pekne, pán predseda. Plne sa stotožňujem s tým, čo bolo prednesené. Dostali sme zrejme všetci list únie miest, ktorá takisto stojí za touto zmenou. A ja aj keď všeobecne zastávam liberálny postoj v zmysle, že každý je svojho osudu strojcom a kto si ako ustelie, tak si ľahne, predsa len niektoré typy závislostí škodia i iným osobám ako tomu, kto je závislý. A gambling je presne, ako bolo opísané, takáto závislosť. Teda poškodzuje osudy nevinných, ktorí s tým zlozvykom nič nemajú. Preto teraz čo budem hovoriť, nebude o hazarde a o závislostiach, ale o princípe, na ktorom stojí naša demokracia. Naša demokracia je zastupiteľská demokracia. Je zastupiteľská demokracia, počínajúc obcou cez región až po Národnú radu. Volení poslanci zastupujú občanov a rozhodujú v ich mene až dovtedy, kým tí občania si povedia, že tohto tam nechceme, nebude rozhodovať. Inými slovami, je celkom jasné a primerané, že nad akoukoľvek petíciou, za či proti, nad akýmikoľvek podnetmi, či za, či proti, stojí vedomie a svedomie poslanca. To znamená, i keby bola petícia akákoľvek, ja budem hlasovať tak, ako káže mne moje vedomie a svedomie. A preto považujem tú petíciu za nepotrebnú a stotožňujem sa s tým, čo je predložené.
Hort, Milan, podpredseda NR SR (2011-03-24):
Ďakujem.
Grendel, Gábor, podpredseda NR SR (2021-12-07):
Pani poslankyňa Magdaléna Sulanová.
Laššáková, Jana, podpredsedníčka NR SR (2015-09-25):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási do rozpravy niekto ústne. Nie je tomu tak. Vyhlasujem rozpravu za skončenú a prerušujem rokovanie aj o tomto bode programu. Pristúpime k druhému čítaniu o vládnom návrhu zákona o štátnej službe profesionálnych vojakov a o zmene a doplnení niektorých zákonov . Vládny návrh zákona je uverejnený ako tlač 1049. Spoločná správa výborov má tlač 1049a. Prosím ministra obrany Slovenskej republiky Martina Glváča, aby vládny návrh zákona odôvodnil. Nech sa páči, pán minister.
Pellegrini, Peter, predseda NR SR (2016-02-11):
Prezentujme sa a hlasujeme o návrhu uznesenia, ktorý je súčasťou tlače 1872. (Hlasovanie.) Prítomných 127 poslancov, za tento návrh uznesenia hlasovalo 49, proti bolo 65, zdržalo sa 13 poslancov. Konštatujem, že tento návrh uznesenia, ktorý je súčasťou tlače 1872, sme neschválili. Ďalej.
Pellegrini, Peter, predseda NR SR (2015-04-16):
Pán poslanec Hlina.
P. Hrušovský, predseda NR SR: (2004-05-20):
(Hlasovanie.) 132 prítomných, 130 za návrh, 2 nehlasovali. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o Najvyššom kontrolnom úrade. Otváram rozpravu. Pýtam sa prítomných pánov poslancov, či sa niekto hlási do rozpravy. Konštatujem, že nie. Vyhlasujem rozpravu za skončenú. Poprosím pána povereného spravodajcu poslanca Brocku, aby uviedol návrh uznesenia.
Marosz, Ján, poslanec NR SR (2019-12-05):
Ďakujem pekne. Oslovím vás pani docentka, lebo v zásade, aby som naznačil možno aj ten prechod z toho parlamentného do toho akademického prostredia, ja vám chcem úprimne poďakovať. Ako člen ústavnoprávneho výboru som počas niekoľkých rokov aj ako neprávnik mal možnosť sledovať vašu prácu. Myslím si, že to bola práca systematická, práca, ktorá išla naozaj po podstate problémov v justícii, a mali ste snahu tieto problémy aj riešiť a tie riešenia ste prinášali. Myslím, si, že história si vás naďalej bude pamätať pozitívne. Ja vám úprimne, ľudsky chcem poďakovať za všetku tú dobre odvedenú robotu a želám vám veľa ďalších tvorivých síl a ďalších možno aj možností ovplyvňovať zlepšovanie súdnictva na Slovensku. Ďakujem pekne.
M. Číž, podpredseda NR SR: (2010-02-10):
Slovo má pán poslanec Urbáni.
Goga, Pavol, poslanec NR SR (2010-11-03):
Ďakujem za slovo. Vážený pán predseda, kolegyne, kolegovia, dovoľte mi, aby som predniesol zápisnicu o výsledku tajného hlasovania o návrhu na voľbu kandidáta na vymenovanie za generálneho prokurátora Slovenskej republiky, ktoré sa konalo 3. novembra 2010. Na tajné hlasovanie o návrhu na voľbu kandidáta na vymenovanie za generálneho prokurátora Slovenskej republiky bolo vydaných a poslanci si osobne prevzali 148 hlasovacích lístkov, teda na voľbe bolo prítomných 148 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na vymenovanie za generálneho prokurátora Slovenskej republiky všetci poslanci odovzdali hlasovacie lístky. Zo 148 odovzdaných hlasovacích lístkov bol 1 neplatný a 147 platných. Podľa platných hlasovacích lístkov overovatelia zistili, že za kandidáta - Jána Hrivnáka hlasovalo za 28 poslancov, proti 98 poslancov, zdržalo sa hlasovania 21 poslancov, - Evu Mišíkovú hlasovalo za 49 poslancov, proti 84, zdržalo sa hlasovania 14 poslancov, - Dobroslava Trnku hlasovalo za 70 poslancov, proti 60 poslancov, zdržalo sa hlasovania 17 poslancov. Na schválenie návrhu na voľbu kandidáta na vymenovanie za generálneho prokurátora Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní nebol zvolený žiaden kandidát. Vzhľadom na to, že ani jeden z kandidátov nezískal nadpolovičnú väčšinu hlasov prítomných poslancov, vykoná sa opakovaná voľba, do ktorej postupujú dvaja kandidáti s najväčším počtom hlasov. Sú to Eva Mišíková, Dobroslav Trnka. Overovatelia ma zároveň poverili oznámiť výsledok hlasovania Národnej rade Slovenskej republiky. Ďakujem, pán predseda, skončil som.
Hrušovský, Pavol, podpredseda NR SR (2010-09-08):
Ďakujem, pani predsedníčka. Prosím, zaujmite miesto pre navrhovateľov. A poprosím pána poslanca Kaníka, aby z poverenia výboru pre financie a rozpočet informoval Národnú radu o stanovisku výboru k prerokovávanému, resp. predloženému návrhu, pardon, hospodárskeho výboru. Nech sa páči, pán poslanec.
Grendel, Gábor, podpredseda NR SR (2021-06-22):
Ďakujem pekne. Spoločným spravodajcom je pán poslanec Marcel Mihalik z výboru pre obranu a bezpečnosť, prosím ho, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2019-10-22):
Pán poslanec Kresák.
Kollár, Boris, predseda NR SR (2023-05-09):
(Zaznievanie gongu.) Pristúpime k hlasovaniu o bode 35 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, je to tlač 1465. Dávam slovo spoločnej spravodajkyni z výboru pre zdravotníctvo pani poslankyni Eve Horváthovej, aby uvádzala hlasovanie. Nech sa páči, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1465.)
Slyško, Peter, poslanec NR SR (2024-02-09):
Ďakujem pekne. Vážený pán minister, vážený pán predsedajúci, vážené pani poslankyne, páni poslanci, ako spoločný spravodajca výboru predkladám spoločnú správu o výsledku prerokovania vládneho návrhu zákona, ktorým sa mení a dopĺňa zákon číslo 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov, tlač 22, vo výboroch Národnej rady Slovenskej republiky. Návrh zákona prerokovali určené výbory: ústavnoprávny výbor, výbor pre hospodárske záležitosti a výbor pre zdravotníctvo. Ústavnoprávny výbor, výbor pre hospodárske záležitosti a výbor pre zdravotníctvo vyslovili súhlas s návrhom zákona a odporučili Národnej rade Slovenskej republiky návrh zákona schváliť s pozmeňujúcimi návrhmi, ktoré sú uvedené v bode, pardon, v štvrtej časti spoločnej správy. Gestorský výbor nedodal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, tlač 22, vyjadrených v uzneseniach uvedených pod bodom III tejto správy a v stanovisku gestorského výboru odporúča Národnej rade Slovenskej republiky zákon číslo, tlač č. 22 schváliť s pozmeňujúcimi návrhmi. Spoločná správa obsahuje päť pozmeňujúcich návrhov. Gestorský výbor odporučil hlasovať o bodoch 1 až 4 spoločne s návrhom gestorského výboru schváliť, o bode 5 osobitne s návrhom gestorského výboru neschváliť. Spoločná správa výborov bola schválená uznesením č. 20 z 31. januára 2024, kde ma výbor poveril za spoločného spravodajcu k predloženému návrhu zákona a Karola Janasa za náhradníka k predmetnému návrhu zákona v prípade mojej neúčasti. Pán predsedajúci, skončil som. Prosím, otvorte rozpravu.
B. Bačík, poslanec: (2009-04-29):
V čl. I § 4a ods. 2 za slová „v Martine“ sa vkladá slovo „najmenej“ a na konci vety sa pripájajú slová „a najviac vo výške trojnásobku tohto finančného príspevku mesta“. Odôvodnenie. Navrhovaným doplnením sa stanovuje finančný rozsah poskytnutia dotácie z rozpočtovej kapitoly Ministerstva kultúry Slovenskej republiky na úhradu nákladov na prevádzku, údržbu a rekonštrukciu Národného cintorína v Martine. Toľko, vážené kolegyne, vážení kolegovia, k môjmu pozmeňujúcemu a doplňujúcemu návrhu. Tento návrh máte rozdaný vo svojich laviciach. Pán podpredseda, skončil som. Ďakujem pekne.
Brocka, Július, poslanec NR SR (2013-03-26):
Pán predseda, prosím vás, nás predseda poslaneckého klubu informoval pred chvíľkou, pred hlasovaním, že chcete to zaradiť po hlasovaní o 17.00 hodine, ale my tu poctivo sedíme, čakáme, že príde náš bod na program, tak to nie je fér úplne, lebo my sme rešpektovali to, že pán poslanec je odcestovaný. Ale čo? On zajtra tu nebude? Akože my budeme teraz ako pajáci tu poskakovať? (Reakcia z pléna.) Veď tak som tomu rozumel, že pôjde teraz podpredseda parlamentu Figeľ a po hlasovaní, po 17.00 hodine, pôjdu návrhy pána Rašiho. A s tým by som súhlasil. Ale teraz, keď je tu predkladateľ a... (Prerušenie vystúpenia časomerom.)
Nicholsonová, Lucia, poslankyňa NR SR (2013-05-24):
Ďakujem veľmi pekne za slovo. Vážený pán predsedajúci, vážený pán minister, kolegyne, kolegovia, dovoľte mi, aby som z poverenia gestorského výboru Národnej rady Slovenskej republiky pre ľudské práva a národnostné menšiny uviedla správu gestorského výboru o prerokovaní Súhrnnej správy o rodovej rovnosti za rok 2012, tlač 492a. V súlade s uznesením vlády Slovenskej republiky č. 862/2007 z 11. októbra 2007 predložila vláda Slovenskej republiky 20. apríla 2013 Súhrnnú správu o stave rodovej rovnosti na Slovensku za rok 2012 Národnej rade Slovenskej republiky. Predseda Národnej rady Slovenskej republiky svojím rozhodnutím z 25. apríla 2013 č. 451 pridelil Súhrnnú správu o stave rodovej rovnosti na Slovensku za rok 2012, tlač 492, na prerokovanie Výboru Národnej rady Slovenskej republiky pre ľudské práva a národnostné menšiny s tým, že gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Gestorský výbor v súlade s citovaným rozhodnutím predsedu Národnej rady Slovenskej republiky rokoval o Súhrnnej správe o stave rodovej rovnosti za rok 2012, tlač 492, na svojej 21. schôdzi 9. mája 2013 a výbor prijal uznesenie č. 77, ktorým odporúča Národnej rade Slovenskej republiky zobrať na vedomie Súhrnnú správu o stave rodovej rovnosti na Slovensku za rok 2012. Návrh na uznesenie Národnej rady je v prílohe správy gestorského výboru. Vážený pán predsedajúci, prosím, aby ste týmto otvorili rozpravu.
Blanár, Juraj, podpredseda NR SR (2022-09-28):
Pán poslanec Schlosár, môžete reagovať na faktickú poznámku.
A. Slafkovský, poslanec: (2010-05-26):
Ja sa chcem odvolať aj na včerajšie konanie ministra Lajčáka s Knutom Vollebaekom, kde pán Vollebaek neprijal žiadne zásadné stanovisko, pretože si uvedomuje, že sa jedná o vec, ktorá môže spôsobiť potenciálne veľké problémy, že je to treba riešiť s chladnou hlavou, že tu treba rozmýšľať o mnohých veciach, a nie jednoznačne unáhlene s krvavými očami vyzývať a hroziť, harašiť tu zbraňami, pretože sme necelé tri týždne od volieb na Slovensku, a naháňať stratené preferencie na základe toho, čo ste predtým pokazili. Ak bola snaha 80-tisíc Slovákov hovoriacich maďarským jazykom prihlásiť sa ku krajanskému zákonu, tak som stopercentne istý, že po prijatí tohto zákona by sa k takémuto krajanskému zákonu prihlásilo 380-tisíc Maďarov. Toto chceme dosiahnuť? To je naším cieľom? Alebo aby sme tu žili ako spoluobčania, rozumeli si a znášali sa a nevnášali tu nevraživosť a nenávisť?
V. Tomanová, ministerka práce, sociálnych vecí a rodiny SR: (2010-02-11):
Ak je ale starostlivosť o dieťa v čase výkonu činnosti na základe dohody zabezpečená inou fyzickou osobou, podmienka riadnej starostlivosti na účely platenia poistného štátom nie je splnená. Nemožno ju považovať teda za splnenú. Z uvedeného dôvodu je pri výkone prác na základe dohôd o prácach vykonávaných mimo pracovného pomeru potrebné sledovať, či je splnená podmienka osobnej starostlivosti o dieťa oprávnenou osobou. V tomto duchu odo dňa 4. januára 2010 aj Sociálna poisťovňa na svojej internetovej stránke informuje rodičov, ktorí pracujú na základe dohôd. Ministerstvo práce, sociálnych vecí a rodiny sa z uvedeného dôvodu stotožňuje s predmetným výkladom Sociálnej poisťovne. Ďakujem. Skončila som, pani predsedajúca.
Zmajkovičová, Renáta, podpredsedníčka NR SR (2012-12-14):
S faktickými poznámkami na vystúpenie pána poslanca sedem poslancov. Uzatváram možnosť prihlásiť sa s faktickou poznámkou. Pán poslanec Brocka.